CELEX: 32004D0434
Language: da
Date: 2004-04-29 00:00:00
Title: Kommissionens beslutning 2004/434/EF af 29. april 2004 om tilpasning af beslutning 2003/324/EF om dispensation fra forbuddet i henhold til Europa-Parlamentets og Rådets forordning (EF) nr. 1774/2002 mod genanvendelse inden for samme art for pelsdyrs vedkommende, som følge af Estlands tiltrædelse

30.4.2004             DA                    Den Europæiske Unions Tidende                       L 154/53
                                 KOMMISSIONENS BESLUTNING
                                           af 29. april 2004
   om tilpasning af beslutning 2003/324/EF om dispensation fra forbuddet i henhold til
    Europa-Parlamentets og Rådets forordning (EF) nr. 1774/2002 mod genanvendelse
    inden for samme art for pelsdyrs vedkommende, som følge af Estlands tiltrædelse
                                (meddelt under nummer K(2004) 1632)
                                         (EØS-relevant tekst)
                                             (2004/434/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om Tjekkiets, Estlands, Cyperns, Letlands, Litauens, Ungarns,
Maltas, Polens, Sloveniens og Slovakiets tiltrædelse, særlig artikel 2, stk. 3,
under henvisning til akten vedrørende Tjekkiets, Estlands, Cyperns, Letlands, Litauens,
Ungarns, Maltas, Polens, Sloveniens og Slovakiets tiltrædelse, særlig artikel 57, stk 1, og
ud fra følgende betragtninger:
(1)     For visse retsakter, som fortsat er gyldige efter den 1. maj 2004, og som skal tilpasses
        på grund af tiltrædelsen, er de nødvendige tilpasninger ikke foretaget i
        tiltrædelsesakten af 2003, eller de er foretaget, men kræver yderligere tilpasninger.
        Alle disse tilpasninger skal vedtages inden tiltrædelsen for at kunne anvendes fra
        tiltrædelsen.
(2)     Ifølge artikel 57, stk. 2, i tiltrædelsesakten vedtages sådanne tilpasninger af
        Kommissionen i alle tilfælde, hvor Kommissionen har vedtaget den oprindelige
        retsakt.
(3)     Ifølge Europa-Parlamentets og Rådets forordning (EF) nr. 1774/2002 af 3. oktober
        2002 om sundhedsbestemmelser for animalske biprodukter, som ikke er bestemt til
        konsum1, er det forbudt at fodre dyr med forarbejdet animalsk protein fra dyr af
        samme art. Ifølge forordningen kan der gives dispensation for så vidt angår pelsdyr.
(4)     I Kommissionens beslutning 2003/324/EF2 anføres de medlemsstater, der har fået
        tilladelse til at gøre brug af dispensationen, de arter, der må fodres med forarbejdet
        animalsk protein fra dyr af samme art, og bestemmelserne om, hvordan fodring skal
        finde sted.
1
        EFT L 273 af 10.10.2002, s. 1. Senest ændret ved Kommissionens forordning (EF) nr. 808/2003 (EUT
        L 117 af 13.5.2003, s. 1).
2
        EUT L 117 af 13.05.2003, s. 37.
 ---pagebreak--- (5)     Estland har ansøgt om dispensation fra forbuddet mod genanvendelse inden for samme
        art for pelsdyrs vedkommende og har indgivet fyldestgørende oplysninger om de
        sikkerhedsforanstaltninger, der er truffet med hensyn til, hvordan fodring skal finde
        sted.
(6)     Beslutning 2003/324/EF bør derfor ændres i overensstemmelse hermed -
VEDTAGET FØLGENDE BESLUTNING:
                                              Artikel 1
I beslutning 2003/324/EF foretages følgende ændringer:
(1)       I artikel 1 affattes den indledende sætning således:
"I medfør af artikel 22, stk. 2, i forordning (EF) nr. 1774/2002 har Estland og Finland hermed
dispensation til at fodre følgende pelsdyr med forarbejdet animalsk protein afledt af kroppe
eller dele af kroppe af dyr af samme art:"
(2)       Artikel 5 affattes således:
                                             "Artikel 5
Estland og Finland træffer straks de fornødne foranstaltninger for at efterkomme denne
beslutning og offentliggøre foranstaltningerne. De underretter straks Kommissionen herom."
(3)       Artikel 7 affattes således:
                                             "Artikel 7
Denne beslutning er rettet til Republikken Estland og Republikken Finland."
                                              Artikel 2
Denne beslutning finder anvendelse med forbehold af, at traktaten om Tjekkiets, Estlands,
Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse
træder i kraft, og da fra datoen herfor.
                                              Artikel 3
Denne beslutning er rettet til medlemsstaterne.
Udfærdiget i Bruxelles, den 29. april 2004.
                                               På Kommissionens vegne
                                               David BYRNE
                                               Medlem af Kommissionen